Net buite Worcester, en ongeveer een honderd en twintig kilometer van Kaapstad, is een van die beste water-besparende tuine in Suid-Afrika en ook die enigste vetplanttuin in Afrika. Die Karoo Nasionale Botaniese Tuin is in 1921 gestig en was naby Matjiesfontein, maar ten einde meer toeriste die geleentheid te bied om dit te besoek, is dit in 1945 na sy huidige standplaaas verskuif. Vandag is die Karoo Nasionale Botaniese Tuin een van die juwele in Suid-Afrika en stel besoekers in staat om van die mees eksotiese en kleurvolle plante van die droeër dele van die land te besigtig.
Net buite Kaapstad midde in ‘n golwende groen landskap deurspek met wingerde en sitrusboorde is die skilderagtige Morgenster Wynlandgoed. Dit is hier waar ‘n viermanskap en hul personeel onverpoos werk om hul droom te vervul, naamlik om een van Suid-Afrika se beste wyn en olyfolie produsente te bly. Morgenster Wynlandgoed is reeds ‘n leier in die veld. Onder die bestuur van die eienaar Guilio Bertrand en met die hulp van Pierre Lurton, Marius Lategan en Gerrie Duvenhage is dit ‘n wynprodusent wat voortgaan om die smaakkliere van kenners binnelands en in die buitelang te bevredig.